**КРИТЕРИЙ ЗА ВЪЗЛАГАНЕ НА ПОРЪЧКАТА. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

1. **Критерий за възлагане:**

Възложителят ще възложи настоящата обществена поръчка чрез определяне на икономически най-изгодната оферта при критерий **НАЙ-НИСКА ЦЕНА**, съгласно чл. 70, ал. 2, т. 1 от ЗОП.

1. **Методика за определяне на комплексната оценка на офертите.**

**2.1.Комплексната оценка** на офертата на участника се изчислява като сбор от индивидуалните оценки по отделните показатели, съобразно следната формула:

**Комплексна оценка (КО) = (А x Q1) +(В x Q2)+(С x Q3)**

Максималният размер на точките по комплексната оценка е 100 или **KО ≤ 100**.

**2.2. Показатели за оценка на офертите:**

**А** – средноаритметична стойност на предложените цени в лева без ДДС на труда за извършване на дейности по сервизно обслужване на автомобили, посочени в Приложение № А1 към Техническата спецификация - Приложение № А;

**В** – отстъпка в процент от цените в лева без ДДС на труда за извършване на дейности по сервизно обслужване на автомобили, извън посочените в Приложение № А1 към Техническата спецификация - Приложение № А;

**С** – отстъпка в процент от цените в лева без ДДС за материали, консумативи и резервни части.

**2.3. Коефициенти на тежест на показателите за оценка:**

**Q1** - коефициент на тежест – 0,50, който се умножава с получената стойност за **А**;

**Q2** - коефициент на тежест – 0,25, който се умножава с получената стойност за **В**;

**Q3** - коефициент на тежест – 0,25, който се умножава с получената стойност за **С**.

**Относителната тежест на показателите, определена съобразно разпоредбата на чл. 70, ал. 6 от ЗОП, е чрез посочване на конкретна стойност в рамките на общата оценка.**

**2.4. Начин за определяне на оценката по всеки показател:**

2.4.1. Средноаритметичната стойност на предложените от всеки участник цени в лева без ДДС на труда за извършване на дейности по сервизно обслужване на автомобили, посочени в Приложение № А1 към Техническата спецификация -Приложение № А, се получава, като се сумират общите стойности на предложените цени в лева без ДДС на труда за извършване на дейности по сервизно обслужване на различните марки и модели автомобили и получената сума се раздели на числото 15 (петнадесет).

Оценката по показателя **А** се изчислява по формулата:

 Аmin

**А** = ----------- х 100, където:

А i

**Аmin**– най-ниската средноаритметична стойност измежду всички оферти на предложените цени в лева без ДДС на труда за извършване на дейности по сервизно обслужване на автомобили, посочени в Приложение № А1 към Техническата спецификация -Приложение № А;

**А*i***– средноаритметичната стойност на предложените от ***i*-тия** участник цени в лева без ДДС на труда за извършване на дейности по сервизно обслужване на автомобили, посочени в Приложение № А1 към Техническата спецификация-Приложение № А.

2.4.2. Оценката по показателя **В** се изчислява по формулата:

 В i

**В** = ----------- х 100, където:

Вmах

**В*i***– предложената от ***i*-тия** участник отстъпка в процент от цените в лева без ДДС на труда за извършване на дейности по сервизно обслужване на автомобили, извън посочените в Приложение № А1 към Техническата спецификация- Приложение № А;

**Вmах**– най-високата предложена измежду всички оферти отстъпка в процент от цените в лева без ДДС на труда за извършване на дейности по сервизно обслужване на автомобили, извън посочените в Приложение № А1 към Техническата спецификация - Приложение № А.

2.4.3. Оценката по показателя **С** се изчислява по формулата:

 С i

**С** = ----------- х 100, където:

Сmах

**С*i***– предложената от ***i*-тия** участник отстъпка в процент от цените в лева без ДДС за материали, консумативи и резервни части;

**Сmах**– най-високата предложена измежду всички оферти отстъпка в процент от цените в лева без ДДС за материали, консумативи и резервни части.

2.4.4. Всички изчисления се закръгляват с точност до втория знак след десетичната запетая.

1. **Класиране на офертите**

**3.1. Класирането** на офертите се извършва в низходящ ред на получената комплексна оценка, като на първо място се класира офертата с най-висока стойност на комплексната оценка.

**3.2. Ред за класиране на офертите при равенство на комплексните оценки на две или повече оферти:**

3.2.1. Когато комплексните оценки **KО** на две или повече оферти са равни, с предимство се класира офертата, в която се съдържа по-изгодно предложение по показател **А** – по-ниска средноаритметична стойност на предложените цени в лева без ДДС на труда за извършване на дейности по сервизно обслужване на автомобили, посочени в Приложение № А1 към Техническата спецификация- Приложение № А.

3.2.2. В случай, че предложенията по показател **А** отново са равни, комисията ще проведе публичен жребий по реда на чл. 58 от ППЗОП за определянето на изпълнител между класираните на първо място оферти.